Η ρύθμιση των οφειλών προς το Δημόσιο υπό το καθεστώς του Ν.3869/2010
Creators: name: Γεωργοπούλου, Αννα Ιωάννα Βασιλείου
Publisher: name: Aristotle University of Thessaloniki
Year: 2018
Subjects: Δημόσιο
Υπερχρεωμένα φυσικά πρόσωπα
Ρύθμιση οφειλών
State
Over-indebted natural persons
Regulation of debts

description: Αντικείμενο της παρούσας εργασίας είναι η ένταξη των οφειλών προς το Δημόσιο στις ευεργετικές διατάξεις του νόμου για τη ρύθμιση των οφειλών των υπερχρεωμένων φυσικών προσώπων. Με το Νόμο 3869/2010 προβλέπεται η δυνατότητα για τα φυσικά πρόσωπα, που στερούνται πτωχευτικής ικανότητας, και έχουν περιέλθει χωρίς δόλο σε μόνιμη και γενική αδυναμία πληρωμής των ληξιπρόθεσμων χρηματικών οφειλών τους, να ρυθμίσουν τα χρέη τους, με σημαντική μείωση του ύψους αυτών. Κατά την αρχική μορφή του Νόμου 3869/2010, μέχρι την τροποποίησή του με το Νόμο 4336/2015, αποκλείονταν ρητά οι οφειλές που προέρχονταν από φόρους και τέλη προς το Δημόσιο και τους Οργανισμούς Τοπικής Αυτοδιοίκησης πρώτου και δευτέρου βαθμού, τέλη προς νομικά πρόσωπα δημοσίου δικαίου και εισφορές προς οργανισμούς κοινωνικής ασφάλισης. Ωστόσο, αφενός η αύξηση των υπερχρεωμένων νοικοκυριών τα επόμενα του 2010 έτη, αφετέρου τα αυξημένα, ιδίως μετά το 2010, δημόσια οικονομικά βάρη των Ελλήνων πολιτών, αποτέλεσαν ενδεχομένως τους βασικούς παράγοντες ώστε το 2015 να υποστεί τροποποιήσεις ο Νόμος 3869/2010, και να προβλέπεται εφεξής, μετά την τροποποίησή του με τον Νόμο 4336/2015, η ένταξη στο πεδίο εφαρμογής του και των παραπάνω οφειλών. Στην παρούσα εργασία αρχικά γίνεται αναφορά στο Νόμο 3869/2010 και στις τροποποιήσεις που υπέστη από τότε που ίσχυσε μέχρι το Νόμο 4336/2015 και εκτίθεται ο σκοπός του νόμου, που έγκειται στην ελάφρυνση του οφειλέτη και στη δυνατότητα επανένταξής του στην οικονομική και κοινωνική ζωή, με μερική ικανοποίηση των δανειστών του. Παρουσιάζονται οι βασικές ρυθμίσεις του νόμου για τη δυνατότητα ένταξης των οφειλών υπερχρεωμένων φυσικών προσώπων στο πεδίο εφαρμογής του, το προϊσχύον καθεστώς του Νόμου 3869/2010, πριν την τροποποίησή του με το Νόμο 4336/2015, αναφορικά με τις οφειλές προς το Δημόσιο, καθώς και σχετική νομολογία. Παρατίθενται στη συνέχεια οι νέες ρυθμίσεις του Νόμου 3869/2010 αναφορικά με τις οφειλές των υπερχρεωμένων φυσικών προσώπων προς το Δημόσιο, μετά την τροποποίησή του με το Νόμο 4336/2015, καθώς και σχετική νομολογία υπό το νέο νομοθετικό καθεστώς. Τέλος, αναφέρονται τα ζητήματα και οι προβληματισμοί που εγείρονται από την υπαγωγή των οφειλών προς το Δημόσιο στο αντικειμενικό πεδίο εφαρμογής του Ν. 3869/2010
description: The purpose of this paper is to include the debts towards the State into the beneficial provisions of the law on the regulation of debts of over-indebted natural persons. Law 3869/2010 provides for the possibility for natural persons, who are not insolvent and who have non-fraudulent permanent and general inability to pay their overdue financial debts, to settle their debts with a significant reduction in their amount. In the original version of Law 3869/2010, until its amendment by Law 4336/2015, the debts from taxes and fees to the State and the Local Authorities of first and second degree, fees to legal persons under public law and contributions to social security organizations were explicitly excluded. However, on the one hand, the increase in over-indebted households in the years following 2010 and, on the other hand, the increased public financial burdens of Greek citizens, especially after 2010, may have been the key factors so that Law 3869/2010 be amended in 2015 and, after its amendment by Law 4336/2015, it be henceforth provided for that the aforementioned debts are included in its scope. In this paper, reference is made first to Law 3869/2010 and the amendments that have been made since the time it was in force up to Law 4336/2015 and second to the purpose of the law, which consists in alleviating the debtor and in his ability to be reintegrated into the economic and social life, with partial satisfaction of his lenders. The basic provisions of the law on the possibility of integrating debts of over-indebted natural persons within its scope are herein presented, and so is the pre-existing status of Law 3869/2010, before its amendment by Law 4336/2015, on the debts towards the State, as well as relevant case law. The new provisions of Law 3869/2010 regarding the debts of over-indebted natural persons towards the State, after its amendment by Law 4336/2015, are also referred to, as well as relevant case law under the new legislative regime. Finally, the issues and concerns raised by the submission of debts towards the State into the objective scope of Law 3869/2010 are also mentioned